Annin potok

Annin potok je potok na strednom Liptove, v západnej časti okresu Liptovský Mikuláš. Je to ľavostranný prítok Sestrče, meria 2,5 km a je tokom IV. rádu.

Prameň 
Pramení v Chočských vrchoch na juhozápadnom svahu Čerenovej (1 220,8 m n. m.) v nadmorskej výške cca 875 m n. m.

Opis toku 
Preteká Anninou dolinou juhojuhovýchodným smerom, následne vstupuje do Liptovskej kotliny a preteká obcou Liptovská Anna. Tu sa najprv stáča severojužným smerom, opúšťa obec a na krátkom úseku pokračuje na juhozápad. Na okraji obce Bukovina sa v nadmorskej výške približne 605 m n. m. vlieva do Sestrče.

Potoky na Slovensku
Povodie Váhu
Vodné toky v Chočských vrchoch
Vodné toky v Liptovskej kotline
Vodné toky v okrese Liptovský Mikuláš